Natasha Alam. Natasha Alam (ruscha: Natalya Anatolevna Shimanchuk; asl ismi: Natalia Anatolievna Shimanchuk, 1973-yil 10-martda tugʻilgan) – asli kelib chiqishi oʻzbekistonlik boʻlgan, amerikalik aktrisa va model boʻlib, „True Blood“ serialida bosh rolni ijro etgani hamda Maxim va Playboy jurnallarining modeli boʻlgani bilan mashhurlikka erishgan. Hayoti. Natasha Alam 1973-yil 10-martda O‘zbekiston SSRning Toshkent shahrida rus oilasida tugʻilib oʻsgan. U maktabda oʻqib yurgan paytlarida moda dizayneri boʻlishni xohlab yurgan. Maktabni bitirganidan soʻng esa Toshkent davlat texnika universitetining aviatsiya yoʻnalishiga oʻqishga kirgan. Maktabda oʻqiyotgan vaqtida moda tadbirlarida ham modellik qila boshlagan va oxir-oqibat Moskvaga koʻchib oʻtib, u yerda moda agentligi bilan shartnoma imzolagan. Keyinchalik italiyalik modellik agentligi u bilan shartnoma imzolagan va Natasha Italiyaga koʻchib oʻtgan. Faoliyati. Uning dastlabki aktyorlik roli 2002-yilda „Fastlane“ telekoʻrsatuvida boʻlgan. U „CSI“, „NYPD Blue“, „Nip/Tuck“, „The Unit“, „Entourage“ va „American Heiress“ kabi telekoʻrsatuvlarda ham chiqish qilgan. Shuningdek, u 2004-yildan 2007-yilgacha namoyish etilgan „The Bold and the Beautiful“ serialida Forrester modeli Ava rolini ijro etgan. U suratga tushgan filmlar orasida 2007-yilda premyerasi boʻlib oʻtgan „Sadow Dolls“ filmi hamda 2008-yilda namoyish etilgan „The Women“ komediyasi ham mavjud . 2010-yilda u „True Blood“ serialining uchinchi mavsumida Estoniyaning Fangtasia shahridan boʻlgan ekzotik raqqosa Yvetta rolini oʻynagan. Oʻsha yilning iyul oyida u Playboy jurnalining muqovasi va rasmli reportajida tasvirlangan. Keyingi yili esa Joe Reitman bilan bezorilik harakatlariga qarshi film suratga olgan va oʻsha yilning 27-avgustida "Playboy Mansion" qasrida oʻtkazilgan „Rock the Mansion“ nomli moda koʻrgazmasida ishtirok etgan. Ushbu tadbir bezorilikka qarshi kurash olib boruvchi kampaniya tomonidan tashkil etilgan. Shaxsiy hayoti. Bir muncha vaqt Italiyada yashab yurganidan soʻng, Alam Eron shahzodasi Amir Ebrahim Pahlavi Alam bilan uchrashishib yurishni boshlagan va u bilan Nyu-York shahriga koʻchib oʻtgan. Juftlik oradan biroz vaqt oʻtgach ajralishgan, keyin esa yana birlashib, 1998-yilda turmush qurishgan. Ular turmush qurishganidan soʻng Londonga koʻchib oʻtishgan va Natasha u yerda aktyorlik saboqlarini ola boshlagan. Alam 2001-yilda aktrisalik qilishni xohlagani uchun Los-Anjelesga ketib qolganini aytgan. 2001-yilda eri ham uning yoniga borgan, lekin ular 2004-yilda ajrashishga qaror qilishgan. Natasha 2009-yilda qiz farzandini dunyoga keltirgan. Valentina ismli qizining otasi Joe Campana boʻlgan.